מגפת הקורונה בסינגפור

מגפת הקורונה, בה חלו המונים במחלת נגיף הקורונה בסינגפור, התפשטה אל עיר-המדינה בתחילת פברואר 2020.

== התפשטות המגפה ==
ב-23 בינואר 2020 אובחן החולה הראשון בסינגפור, אזרח סיני בן 66 מווהאן שהגיע למדינה דרך העיר גואנגג'ואו בטיסה של חברת התעופה צ'יינה סאות'רן איירליינס<ref></ref>.

ב-4 בפברואר הודיעה סינגפור על שישה מקרים ראשונים של הדבקה מקומית בנגיף הקורונה. ארבעה מהן, הן נשים שלא טיילו בווהאן. שתיים מן הנדבקות, עבדו בחנות רפואה סינית הנקראת יונג-תאי-האנג בכביש קאוון. הנדבקת השלישית, היא העוזרת של אחת הנשים. הנדבקת הרביעית היא מדריכת תיירים אשר לקחה קבוצות תיירים לאותה חנות רפואה. שני הנדבקים הנותרים, הם תושבי המדינה אשר טסו מווהאן וחזרו למדינה ב-30 בינואר<ref></ref>.

חלק מן הבאים מחוץ לסינגפור הגיעו עם מעט או ללא תסמינים, אבל אובחנו כחיוביים לנגיף, אושפזו בבית החולים עד שהבדיקות יצאו שליליות ולא הוכנסו לבידוד ביתי. נוסף על בדיקות נרחבות, הצליחה סינגפור לשמור על שגרה כמעט לחלוטין. בכל בניין, משרד, קניון ובית חולים נעשות מדידות חום ונאסרו אירועים של מעל 250 אנשים.

באמצע מרץ, אחרי שהצליחה בבלימת המגפה, סינגפור החלה להתמודד עם גל שני של נדבקים, בעיקר במעונות העובדים הזרים<ref></ref>.

ב-19 במרץ הודיעה חברת התעופה, ג'ט אסיה איירווייז על הפסקת הפעלת הקו בין סינגפור ליאנגון שבמיאנמר החל מ-23 במרץ עד 15 באפריל<ref></ref>.

ב-21 במרץ הודיעה סינגפור על שני מקרי מוות ראשנים מנגיף הקורונה בשטחה<ref></ref>.

ב-22 במרץ הודיעה סינגפור על סגירת גבולותיה לכניסת תיירים ותיירים המגיעים לעיר-המדינה לטווח קצר החל מ-24 במרץ<ref></ref><ref></ref>.

ב-24 במרץ הודיעה סינגפור על סגירת כל מקומות הבילוי ואסרה על קיומן של התכנסויות מחוץ לעבודה או לבית הספר של למעלה מ-10 אנשים<ref></ref>.

ב-3 באפריל הודיעה סינגפור על סגירת כל בתי הספר ורוב מקומות העבודה ברחבי העיר-מדינה<ref></ref>.

באותו יום, הודיעה חברת התעופה הבריטית, בריטיש איירווייז על ביטול טיסותיה בקו לסינגפור<ref></ref>.

ב-6 באפריל דווח כי הפעילות בטרמינל 2 בנמל התעופה צ'אנגי תושהה ל-18 חודשים החל מ-1 במאי<ref></ref>.

למחרת הודיעה סינגפור על איסור כל סוג של התכנסות ציבורית ופרטית ברחבי עיר-המדינה<ref></ref>.

ב-21 באפריל הודיעה סינגפור על הארכת הסגר ל-1 ביוני את הסגר החלקי שהטילה בעקבות מגפת הקורונה.

ב-2 במאי שר הבריאות של סינגפור גאן קים יונג הודיע כי הממשלה נערכת להסרת חלק מהמגבלות שהוטלו במסגרת המאבק בנגיף הקורונה. לדבריו, חלק ממקומות העבודה יכולו לחזור לפעילות בהדרגה. עסקים ביתיים, שירותי כביסה ומספרות יורשו לפעול החל מ-12 במאי. כמו כן, חלק מהתלמידים יחזרו ללימודים בקבוצות קטנות החל מ-19 במאי.

מספר הנדבקים בסינגפור למיליון נפש היה הגבוה ביותר באסיה בתחילת מאי, בעיקר בגלל התפרצויות במעונות צפופים של מהגרי עבודה. הרשויות הצליחו לבלום את התפשטות הנגיף בקרב מקומיים מחוץ למעונות<ref name="m.ynet.co.il"/>.

900x900px

ביולי, סינגפור נכנסה למיתון, לאחר שהתוצר המקומי רשם ירידה במשך שני רבעונים רצופים. בתגובה למשבר, השיקה הממשלה עד אמצע יולי ארבע תוכניות תמריצים בשווי כולל של 100 מיליארד דולר סינגפורי (70.4 מיליארד דולר), וזאת במטרה לתמוך בעסקים ובמשקי הבית שנפגעו בצורה הקשה ביותר מהקורונה.
נתוני תחלואה ותמותה במדינה
ממאי ואילך, הרוב המכריע של הנדבקים דווחו במעונות, כאשר מקרים בקהילה לא עלו מעל 24 מקרים, מה שדווח ב-11 ביולי<ref></ref>. מספר המאומתים החדשים היומי בקרב עובדי המעונות ירדו סופית מתחת למאה ב-11 באוגוסט ומאז 17 בספטמבר, ברוב הימים היו פחות מ-18 בכל סינגפור. ב-13 באוקטובר הוכרז שלא היו מקרים של הדבקות מקומית לראשונה מאז מרץ. ב-16 באוקטובר, מספר המקרים הפעילים ירד לפחות ממאה - הפעם הראשונה מאז 12 במרץ<ref></ref><ref></ref>. ב-25 בנובמבר, הוכרז כי אין צבירים (cluster) פעילים לראשונה מאז שהמגפה החלה<ref></ref>.

שלושה שלבים של פתיחה מחדש (אנ') מתוכננת הוכרזו ב-19 במאי, כלומר "פתיחה מחדש בטוחה" (שלב 1), "מעבר בטוח" (שלב 2) ולבסוף "אומה בטוחה" (שלב 3); השלב השלישי יימשך עד שיימצא טיפול יעיל או חיסון שיעצור את התפשטות הנגיף, שאושר בדצמבר 2020. שלב 1 החל ב-2 ביוני<ref></ref>, ואילו שלב 2 החל ב-19 ביוני<ref></ref><ref></ref>. שלב 3 החל ב-28 בדצמבר עם תנאים מקדימים<ref></ref><ref></ref><ref></ref>.

לאחר שנאסרה הגעה לטווח קצר במרץ, כמות המקרים המיובאים ירדה דרמטית. עם זאת, מאז תחילת יולי היה טפטוף קבוע של מקרים מיובאים כאשר הממשלה ביטלה את דרישות ההגעה. רוב המקרים המיובאים הגיעו מהודו והפיליפינים.

במאי 2021, התקהלות הוגבלה ל-8. בעקבות התפרצות בנמל התעופה, עודכנו הנחיות הכניסה. מפגשים חברתיים הוגבלו לשני אנשים בלבד. המספרים נשארו נמוכים.

במרץ 2022 ביטלה סינגפור את בדיקות הקורונה לתיירים ביום ההגעה למדינה.<ref></ref>

== קישורים חיצוניים ==

* 
* 
*
* 
* 
* 

== הערות שוליים ==

סינגפור
קטגוריה:סינגפור: היסטוריה
סינגפור